LEE90509 Item Price:
Lee 9mm Luger Case Length Gage And Shell Holder LEE GAGE/HOLDER 9MM LUGER Lee 10mm Auto/40 S&w Carbide 3 Die Set LEE 3 DIE SET 10MM/40SW CARBIDE Lee Primer Pocket Cleaner LEE PRIMER POCKET CLEANER Lee .45 Acp Carbide 3 Die Set LEE 3 DIE SET 45 ACP CARBIDE Lee 4 Hole Turret EXTRA 4-HOLE TURRET Lee 9mm Luger Carbide Factory Crimp Die LEE CRIMP DIE CARBIDE 9MM Similar items: Pistol Dies - Carbide 3 and 4 Die Sets
In Stock $27.99 $27.49 Deuteronomium 6 - Heilige Bybel [Afrikaanse Bybel 1933/1953]
&nbspDit is dan die gebod, die insettinge en die verordeninge wat die HERE julle God beveel het om julle te leer, sodat julle dit kan doen in die land waarheen julle oortrek om dit in besit te neem;
&nbspdat jy die HERE jou God kan vrees om al sy insettinge en sy gebooie wat ek jou beveel, te hou -- jy en jou kind en jou kindskind al die dae van jou lewe; en dat jou dae verleng kan word.
&nbspHoor dan, Israel, en onderhou dit sorgvuldig, dat dit met jou goed kan gaan en dat julle baie kan vermenigvuldig soos die HERE die God van jou vaders jou beloof het, 'n land wat oorloop van melk en heuning.
&nbspHoor, Israel, die HERE onse God is 'n enige HERE.
&nbspDaarom moet jy die HERE jou God liefhê met jou hele hart en met jou hele siel en met al jou krag.
&nbspEn hierdie woorde wat ek jou vandag beveel, moet in jou hart wees;
&nbspen jy moet dit jou kinders inskerp en daaroor spreek as jy in jou huis sit en as jy op pad is en as jy gaan lê en as jy opstaan.
&nbspOok moet jy dit as 'n teken bind op jou hand, en dit moet as 'n voorhoofsband tussen jou oë wees.
&nbspEn jy moet dit op die deurposte van jou huis en op jou poorte skrywe.
&nbspEn as die HERE jou God jou inbring in die land wat Hy aan jou vaders, Abraham, Isak en Jakob, met 'n eed beloof het om jou te gee -- groot en mooi stede wat jy nie gebou het nie,
&nbspen huise vol van allerhande goed wat jy nie gevul het nie, en uitgekapte reënbakke wat jy nie uitgekap, wingerde en olyfbome wat jy nie geplant het nie -- en jy eet en versadig word,
&nbspneem jou dan in ag dat jy die HERE nie vergeet wat jou uit Egipteland, uit die slawehuis, uitgelei het nie.
&nbspJy moet die HERE jou God vrees en Hom dien; en by sy Naam moet jy sweer.
&nbspJulle mag nie agter ander gode aan loop uit die gode van die volke wat rondom julle is nie --
&nbspwant die HERE jou God is 'n jaloerse God by jou -- sodat die toorn van die HERE jou God nie teen jou ontvlam en Hy jou van die aarde verdelg nie.
&nbspJulle mag die HERE julle God nie versoek soos julle Hom by Massa versoek het nie.
&nbspJulle moet die gebooie van die HERE julle God en sy getuienisse en sy insettinge wat Hy jou beveel het, ywerig onderhou.
&nbspEn jy moet doen wat reg en goed is in die oë van die HERE, dat dit met jou goed kan gaan en jy kan inkom en in besit neem die goeie land wat die HERE aan jou vaders met 'n eed beloof het,
&nbspterwyl Hy al jou vyande voor jou uit verjaag soos die HERE gespreek het.
&nbspAs jou seun jou later vra en sê: Wat beteken die getuienisse en die insettinge en die verordeninge wat die HERE onse God julle beveel het?
&nbspdan moet jy aan jou seun sê: Ons was slawe van Farao in Egipte; maar die HERE het ons deur 'n sterke hand uit Egipte uitgelei.
&nbspEn die HERE het groot en onheilbrengende tekens en wonders voor ons oë in Egipte aan Farao en sy hele huis gedoen.
&nbspEn Hy het ons daarvandaan uitgelei om ons in te bring, sodat Hy ons die land kan gee wat Hy aan ons vaders met 'n eed beloof het.
&nbspEn die HERE het ons beveel om al hierdie insettinge te volbring, om die Here onse God te vrees, dat dit met ons altyd goed mag gaan, om ons in die lewe te hou soos dit vandag is.
&nbspEn dit sal geregtigheid vir ons wees as ons sorgvuldig al hierdie gebooie hou voor die aangesig van die HERE onse God soos Hy ons beveel het.